《自仲嘉云亡未始见梦舟行夜入吴兴境有梦如平生感而赋诗四首 其二》
宋代·程俱

诸人久不死，而使武子先。斯言太痴绝，爱恶无乃偏。

君看雅正情，播在三百篇。秦人哀三良，百身宁可捐。

相鼠有深刺，嗟哉胡不遄。此岂惑者欤，加膝坠诸渊。

乃知孙楚狂，未必非公言。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。